Diari Oficial de la Generalitat Valenciana


Sumari del DOGV 6667, del 09-12-2011 (2011/12150)

RESOLUCIÓ de 27 de juliol de 2011, de la Direcció de l'Agència Valenciana de l'Energia, per la qual s'atorga a Red Eléctrica de España, SAU, l'autorització administrativa per a la connexió dels circuits 1 i 2 de la línia elèctrica a 220 kV, doble circuit, Torrent - Patraix - Font de Sant Lluís, en la nova ST Font de Sant Lluís, al terme municipal de València, província de València, s'aprova el projecte tècnic d'execució i se'n declara, en concret, la utilitat pública (ATLINE/2010/588/46).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6667

Data del DOGV
:   09-12-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/12615


Data del document
:   27-07-2011

Organisme emissor
:   Agència Valenciana de l'Energia, AVEN

Tipus de document
:   Resolució

Descriptors 

:   * empresa privada

RESOLUCIÓ de 27 de juliol de 2011, de la Direcció de l'Agència Valenciana de l'Energia, per la qual s'atorga a Red Eléctrica de España, SAU, l'autorització administrativa per a la connexió dels circuits 1 i 2 de la línia elèctrica a 220 kV, doble circuit, Torrent - Patraix - Font de Sant Lluís, en la nova ST Font de Sant Lluís, al terme municipal de València, província de València, s'aprova el projecte tècnic d'execució i se'n declara, en concret, la utilitat pública (ATLINE/2010/588/46). [2011/12417]  
  
Vist l'expedient amb referència ATLINE/2010/588/46, incoat pel Servici Territorial d'Energia de València de la Conselleria d'Infraestructures i Transport a instància de Red Eléctrica de España, SAU, amb domicili a l'efecte de notificacions a Erandio (Biscaia), CP 48482, Ribera de Axpe, 5, relatiu a la sol·licitud de 30 de novembre de 2010, sobre autorització administrativa per a la connexió del circuit 1 i 2 de la línia elèctrica a 220 kV, doble circuit, Torrent - Patraix - Font de Sant Lluís, en la nova ST Font de Sant Lluís, al terme municipal de València, província de València, aprovació del projecte tècnic d'execució i declaració, en concret, d'utilitat pública.   
A la mencionada petició s'adjunta el projecte d'execució firmat per tècnic competent i visat pel col·legi oficial corresponent en data 21 d'octubre de 2010.  
Vist que hi ha en l'expedient contestació de data 1 de març de 2010 a la consulta efectuada per l'empresa peticionària de la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge, mitjançant la qual es resol no sotmetre a avaluació d'impacte ambiental el projecte de connexió de la línia a 220 kV, D/C, Torrent - Patraix - Font de Sant Lluís, i de la línia a 132 kV Torrent - Font de Sant Lluís, en la nova ST Font de Sant Lluís, a desenvolupar en els terrenys de l'existent ST Font de Sant Lluís al terme municipal de València, sense perjudici de les autoritzacions que corresponga obtenir d'altres organismes, de conformitat amb la normativa sectorial que resulte aplicable.  
Vist que d'acord amb el que s'ha previst en l'article 3.3, apartat c), de la Llei 54/1997, de 27 de novembre, del Sector Elèctric, després de la nova redacció feta per la Llei 17/2007, de 4 de juliol, en relació amb el que s'ha disposat en l'article 36.3 de l'esmentada llei, va ser sol·licitat per esta Direcció General d'Energia a la Direcció General de Política Energètica i Mines del Ministeri d'Indústria, Turisme i Comerç l'informe pertinent, a fi de consignar les possibles afeccions de la projectada instal·lació als plans de desenvolupament de la xarxa, a la gestió tècnica del sistema i al règim econòmic regulat en la vigent normativa elèctrica.  
A este efecte, amb data 7 de març de 2011 consta informe favorable, emés per la Direcció General de Política Energètica i Mines del Ministeri d'Indústria, Turisme i Comerç, i vist el document Planificació dels sectors d'electricitat i gas 2008-2016, aprovat per Acord del Consell de Ministres de data 30 de maig de 2008.  
Vist que consten com a antecedents d'esta les següents resolucions de la Direcció General d'Energia de la Conselleria d'Infraestructures i Transport:  
- Autorització administrativa de data 2 de juliol de 2008 i aprovació del projecte d'execució de 18 de maig de 2009 per a la construcció de la subestació transformadora de 220/132/20 kV, denominada ST Font de Sant Lluís, ubicada al terme municipal de València, en la part corresponent a les instal·lacions elèctriques de distribució.   
- Aprovació del projecte d'execució de 18 de maig de 2009 per a la construcció de la subestació transformadora de 220/132/20 kV, denominada ST Font de Sant Lluís, ubicada al terme municipal de València, en la part corresponent a les instal·lacions elèctriques de transport.   
  
Vist que va ser realitzada la informació pública de la mencionada sol·licitud als efectes previstos en l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i en l'article 144 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia; i que se n'ha efectuat la publicació en el Diari Oficial de la Comunitat Valenciana del dia 18 de febrer de 2011, en el Butlletí Oficial de la Província de València de 2 de març de 2011, en el diari Levante, El Mercantil Valenciano de data 22 de febrer de 2011 i en el tauler d'anuncis de l'Ajuntament de València.  
D'acord amb la documentació que hi ha en l'expedient no s'han presentat al·legacions a la sol·licitud exposada:  
Vist que de conformitat amb el que s'ha establit en el mencionat Decret 88/2005, el Servici Territorial d'Energia va trametre ofici a l'Ajuntament de València, únic afectat per la instal·lació sol·licitada, acompanyat de separata del projecte a l'efecte d'emetre el condicionat tècnic procedent. De la mateixa manera, va ser sol·licitat a l'Ajuntament indicat l'informe sobre l'adaptació del projecte al planejament urbanístic municipal d'acord amb l'article 75 de la Llei 16/2003, de 17 de desembre, i amb l'article 72 de la Llei 16/2008, de 22 de desembre, ambdues de Mesures Fiscals, de Gestió Administrativa i Financera i d'Organització de la Generalitat.  
L'Ajuntament de València va contestar manifestant que, després de l'examen de la documentació aportada, han sigut consultats els servicis municipals corresponents, i assenyala aquells que no han informat en termini, tots els que han contestat en sentit favorable, sense haver posat cap inconvenient o observació, i aquells altres servicis que han emés informe amb condicionats específics a la instal·lació projectada.  
El mencionat informe s'ha traslladat a l'empresa sol·licitant, que coneix i està d'acord amb el contingut dels condicionats indicats, i manifesta tota la legislació que considera aplicable, inclosa la que es referix a planificació i ordenació territorial o urbanística.  
  
Traslladada la indicada contestació a l'Ajuntament de València, el Servici Municipal de Planejament va ratificar-ne el contingut de l'informe anterior.  
Vist que d'acord amb el que s'ha establit en el Decret 88/2005, de 29 d'abril, pel qual es determinen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va trametre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si corresponia, els oportuns condicionats, concretament als següents:  
- Iberdrola Distribución Eléctrica, SAU, que manifesta la seua conformitat amb l'autorització sol·licitada.  
Vist que d'acord amb la sol·licitud i el projecte d'execució presentats, la finalitat que es perseguix amb la connexió de les línies existents que alimenten en l'actualitat el parc intempèrie de la subestació de Font de Sant Lluís, amb la nova subestació compacta ST Font de Sant Lluís, concretament la línia entrada/eixida a la ST Patraix, des de la línia Torrent a Font de Sant Lluís (220kV) i la línia Torrent - Font de Sant Lluís, circuit 2, que en l'actualitat es troba energitzada a 132 kV, està motivada per la nova configuració dels sistemes que milloraran la fiabilitat i l'operativitat de l'explotació, i que proporcionen uns nivells de qualitat i seguretat del subministrament elèctric acordes amb les necessitats de València capital.  
Vist que el projecte presenta un traçat plenament concretat, té entre la seua documentació els plans pertinents a escala adequada, està bastant detallat i conté una relació concreta i individualitzada dels béns i drets afectats.  
Vist que el Servici Territorial d'Energia de València, competent per a la instrucció de l'expedient de sol·licitud, n'ha emés informe favorable.  
Atés que el projecte reunix una definició i concreció de les característiques tècniques i de traçat que garantixen la major seguretat i la millor funcionalitat de la línia elèctrica, i que estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar, i això sense perjudici d'indemnitzar-los adequadament.  
Atés que el títol VI de la Llei 54/1997, de 27 de novembre, del Sector Elèctric, establix que les autoritzacions d'instal·lacions d'energia elèctrica seran atorgades per l'administració, sense perjudici de les concessions i autoritzacions que calguen, d'acord amb altres disposicions que siguen aplicables, i en especial les relatives a l'ordenació del territori i al medi ambient.  
Atés que la sol·licitud ha complit els requisits que s'establix en la Llei 54/1997, de 27 de novembre, del Sector Elèctric; en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.   
  
Atés que d'acord amb el que establix l'article 3.3.c de la Llei 54/1997, modificada per la Llei 17/2007, de 4 de juliol, correspon a les comunitats autònomes autoritzar les instal·lacions elèctriques de transport secundari i distribució que no excedisquen de l'àmbit territorial de la comunitat autònoma.  
Atesa la Resolució de 14 de juliol de 2011, de la secretària autonòmica d'Economia, Indústria i Comerç, per la qual es deleguen atribucions en el director de l'Agència Valenciana de l'Energia, publicada en el Diari Oficial de la Comunitat Valenciana de data 20 de juliol de 2011,  
Esta Direcció de l'Agència Valenciana de l'Energia resol:  
  
Primer  
Autoritzar administrativament a Red Eléctrica de España, SAU, la instal·lació per a la connexió dels circuits 1 i 2 de la línia elèctrica a 220 kV, doble circuit, Torrent - Patraix - Font de Sant Lluís, en la nova ST Font de Sant Lluís, al terme municipal de València, província de València, i les característiques principals de la qual s'indiquen a continuació:  
La línia té el seu origen en el suport número 10757 situat a la ST Font de Sant Lluís (actual) i el final en la posició GIS de la ST Font de Sant Lluís (nova), les principals característiques i trams de la qual són els següents:  
  
I. Tram aeri:   
El traçat es fa per la zona interior de la ST Font de Sant Lluís -existent- des del suport número 10505 fins al suport número 10884, amb una longitud de línia de 92 m.  
Consta de dos circuits, un energitzat a 220 kV, des del suport número 10672, on s'instal·la un joc de creus llargues, fins al suport número 19742, que disposa d'una creu addicional. El segon circuit és de 132 kV, sent el seu traçat des del suport núm. 10061 fins al suport número 10872 (de transició aerosubterrània)  
- Tensió nominal: 220 kV (1a categoria).  
- Freqüència: 50 Hz.  
- Tipologia constructiva: aèria.  
- Nombre de circuits: dos  
- Nombre de conductors per fase: dos.  
- Conductor: cable d'alumini-acer LA-180 (Dúplex-Gull), la secció total del qual és de 381 mm².  
- Cables de fibra òptica i terra: en nombre de dos, són del tipus OPGW-16-48/0, entre els castellets de terra dels suports números 10118 i 10365, a més d'un cable de terra tipus acer-50 entre els altres dos castellets de terra.  
- Aïllament: constituït per cadena de material composite, tipus 11, que van proveïts d'un anell superior i d'un altre inferior d'acer galvanitzat, amb diàmetre màxim de 350 mm.  
- Es desmunta l'actual línia des del suport número 10430 fins al pòrtic de la ST Font de Sant Lluís -actual­-, i es traça la nova línia des de les creus noves d'este suport fins al pòrtic de la subestació.  
  
  
II. Tram subterrani:   
a) Circuit 1, de longitud 122 m.  
Té el seu origen al costat del suport número 19218 (de transició aereosubterrània) i el seu final en la ST Font de Sant Lluís (nova).  
Per a esta actuació es reutilitza el cable actual existent, i el seu traçat va fins a la ST Font de Sant Lluís (nova) en la posició GIS corresponent.  
- Potència màxima de transport: 487,75 MVA.  
- Tensió nominal: 220/127 kV.  
- Nombre de conductors per fase: un.  
- Tipus de cable: de fibra òptica OSGZ1-80, que té el seu recorregut pel tram de canalització en la franja nova, amb aïllament sec XLPE (existent), de coure de 2000 mm² de secció i pantalla metàl·lica de secció 206 mm². La connexió de pantalles es fa del tipus single point.  
  
- La canalització s'executa per rasa entubada, i la profunditat amidada a l'eix de la terna és d'1,15 m.  
b) Circuit 2, amb una longitud de 122 m.  
S'inicia en els terminals exteriors del suport número 19562 (de transició aereosubterrània) per a finalitzar en la ST Font de Sant Lluís (nova).  
- Potència màxima de transport: 522,04 MVA.  
- Tensió nominal: 220/127 kV.  
- Nombre de conductors per fase: un.  
- Tipus de cable: entre els suports números 10642 i 10786 es conserva l'actual instal·lat que és del tipus OPGW-16-48/0. Des del suport número 19116 (de transició aereosubterrània) i per la nova rasa traçada, s'instal·la un cable de fibra òptica tipus OSGZ1-48, d'aïllament sec XLPE (nou), amb conductor de coure de 2500 mm² de secció i pantalla metàl·lica de secció 206 mm². La connexió de pantalles es fa del tipus single point.  
- La canalització es fa per rasa entubada i la profunditat amidada a l'eix de la terna és d'1,15 m.  
c) Circuit 3, té una longitud de 110 m.  
Comença en el suport número 10863 (de transició aereosubterrània) i té el final en la ST Font de Sant Lluís (nova) en la posició GIS corresponent.  
- Potència màxima de transport: 383,64 MVA.  
- Tensió nominal: 132/76 kV.  
Les característiques que el definixen són les mateixes que les indicades abans corresponents al circuit 2: el cable de fibra òptica a partir del suport número 10722 serà, en este cas, del tipus OSGZ1-80 i igualment circula per la nova rasa traçada.  
- Obra civil en el tram subterrani:  
a) Canalització simple circuit.  
La rasa té dimensions d'1 m d'ample i 1,6 m mínim de profunditat, i la instal·lació està constituïda per una terna de cables en l'interior de tubs, de mitja canya en prisma de formigó i soterrats. La fibra òptica s'instal·la en arqueta doble i altres senzilles.  
b) Canalització doble circuit.  
La rasa té unes dimensions de 2 m d'ample i 1,6 m mínim de profunditat i la instal·lació està formada per dos ternes de cables de mitja canya en prisma de formigó i soterrats. La fibra òptica s'instal·la en arqueta doble i altres senzilles.  
Pressupost total: 918.097,40 euros.  
  
Segon  
Aprovar el projecte d'execució referit a la instal·lació autoritzada en el punt primer de la present resolució, firmat per tècnic competent i visat pel col·legi oficial corresponent en data 21 d'octubre de 2010, sotmetent-lo a les condicions següents:  
1. La instal·lació haurà de fer-se d'acord amb el projecte presentat.  
  
2. El termini d'execució de l'obra serà de quatre mesos a comptar des de l'endemà d'aquell en què s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat a la finalització d'este termini, Red Eléctrica de España, SAU, podrà sol·licitar-ne una ampliació per mitjà de sol·licitud motivada davant d'esta direcció de l'Agència Valenciana de l'Energia.   
3. Per a la posada en servici i el manteniment de línies, el titular de la present autorització administrativa haurà de complir tots els requisits de presentació i elaboració que queden determinats en l'article 20 del Reial Decret 223/2008, de 15 de febrer, pel qual s'aprova el Reglament sobre Condicions Tècniques i Garanties de Seguretat en Línies Elèctriques d'Alta Tensió i les seues instruccions tècniques complementàries ITC-LAT 01 a 09.  
4. L'administració deixarà sense efecte la present resolució en qualsevol moment en què observe l'incompliment de les condicions imposades en esta.  
5. La present resolució s'atorga sense perjudici de les concessions i autoritzacions que calguen, d'acord amb altres disposicions que resulten   
Terme municipal: València. Tram aeri  
  
  
  
  
  
Terme municipal: València. Tram subterrani  
  
  
  
  
  
\* \* \* \* \*  
aplicables, i en especial les relatives a l'ordenació de territori i al medi ambient.   
  
Tercer  
Declarar, en concret, la utilitat pública de la instal·lació elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i drets afectats i n'implica la urgent ocupació als efectes de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
Quart  
Publicar i notificar la present resolució, d'acord amb el que s'ha establit en l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat; s'informa que se'n farà la publicació igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells als quals, tot i haver-se intentat la notificació, no se'ls haguera pogut efectuar.  
  
Término municipal: Valencia. Tramo aéreo.  
  
  
  
  
  
Término municipal: Valencia. Tramo subterráneo.  
  
  
  
  
La present resolució no és definitiva en via administrativa i contra esta podrà interposar-se un recurs d'alçada davant el conseller d'Economia, Indústria i Comerç en el termini d'un mes, comptat des de l'endemà de la notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 27 de juliol de 2011.- El director: Antonio Cejalvo Lapeña